Malema sê Ramaphosa 'bluf' oor grondonteiening | Maroela Media
Malema sê Ramaphosa 'bluf' oor grondonteiening
Julius Malema, leier van die EFF, het Maandag tydens die debat oor pres. Cyril Ramaphosa se eerste staatsrede hom daarvan beskuldig dat hy leë beloftes maak oor grondonteiening sonder vergoeding.
"Ek het die leier van die opposisie [Mmusi Maimane] iets hieroor hoor sê, ek wil jou waarsku, leier van die opposisie, jou posisie in die metro's gaan afhang van jou houding oor die onteiening van grond sonder vergoeding. Ek wil jou daaroor waarsku want dit is 'n fundamentele kwessie wat gaan veroorsaak dat ons met jou baklei. Enigiemand wat daarteen gekant is, is 'n vyand van die mense en met so 'n mens sal afgereken word," het Malema gesê.
Verskeie opposisiepartye, insluitend die DA en die EFF, beheer verskeie metro's in die land deur middel van 'n koalisieregering.
Malema het met verwysing na Ramaphosa gesê sy melding van die kwessie het nie hoofopskrifte gehaal nie omdat "hulle weet hy is nie ernstig daaroor nie".
"Enigiemand wat bekommerd is oor beleggings in Suid-Afrika sou bekommerd wees oor grondonteiening sonder vergoeding in Suid-Afrika maar jy het vir hulle gesê: 'Toemaar ek verwyl net tyd, moenie bekommerd wees nie, ek maak net my mense in die ANC stil'. Hierdie is nie 'n kwessie om oor tyd te verwyl nie, dis 'n emosionele kwessie en jy noem dit net as jy ernstig is daaroor," het Malema gesê.
Volgens hom moet daar ook nie voorwaardes verbonde wees aan die beleid van onteiening sonder vergoeding nie omdat grond destyds sonder voorwaardes afgevat is. "Daar was geen voorwaardes nie. Hulle het net ons mense doodgemaak."
Ramaphosa het in sy toespraak gesê dat die bespoediging van grondhervorming deel gaan uitmaak van 'n beleid om die landbousektor 'n hupstoot te gee.
Malema het ook vir Ramaphosa herinner dat sy mandaat net vir een jaar duur omdat Suid-Afrikaners weer in 2019 se nasionale verkiesing gaan stem.
Hy het wel benadruk dat die EFF, 'n konstante politiese doring in oudpres. Jacob Zuma se vlees, besluit het om hom 'n kans te gee.
EFF staatsrede 2018
Poppie-moord: Ma, stiefpa eers later gevonnis
DA kap Ramaphosa oor grondonteiening in debat
As jy grong wil hê, koop dit soos enige ander moet. O sorry het vergeet, jy wil alles verniet hê
weereens wil die ANC/EFF net everything for free he. Die witmense het betaal vir grond waarop hulle boer. En hulle voorsien die mensdom van kos en los nie dit om te verwaarloos nie. As jy dinge verniet kry, verwaarloos julle alles
Please Tell, hoe wens ek dat die groot mond Malema jou kommentaar kan lees! Hy dink almal bewe as hy so tekere gaan. "Leë blikke maak die grootste geraas." Malema dink alles kan met geweld reggemaak word.
Ek het nogal respek gekry vir Ramaphosa en dink hy sal 'n goeie leier wees. Cyril het die hele volk ongeag kleur , taal of ras se voortbestaan en menseregte in Suid Afrika in sy toespraak gewaarborg. As iemand grond wil he, laat hy werk daarvoor en dit verdien , die tyd is verby om alles verniet te kry .
Vra ek ook mos. Wie is doodgemaak vir grond nog lank voor die ongelederde ding n gedagte was. Hy ook seker gratis onderwys gekry. Ek weet nie meer of ek moet lag of huil as hy sy mond oopmaak nie. Maar ja ek is verstom